Diari Oficial de la Generalitat Valenciana


Sumari del DOGV 2712, del 20-03-1996 (1996/837696)

RESOLUCIÓ de 15 de febrer de 1996, del conseller d'Obres Públiques, Urbanisme i Transports, que aprova definitivament la modificació al carrer del Dr. Gil y Morte del Pla General d'Ordenació Urbana de València.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2712

Data del DOGV
:   20-03-1996

Secció del DOGV
:   ALTRES DISPOSICIONS

Número del document
:   1996/837696


Data del document
:   15-02-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 15 de febrer de 1996, del conseller d'Obres Públiques, Urbanisme i Transports, que aprova definitivament la modificació al carrer del Dr. Gil y Morte del Pla General d'Ordenació Urbana de València.   
Vist l'expedient relatiu al projecte de modificació al carrer del Dr. Gil y Morte del Pla General d'Ordenació Urbana de València, i segons aquests  
Antecedents de fet  
Primer  
L'expedient, el va aprovar inicialment el Ple de l'Ajuntament de València, en la sessió del dia 18 de febrer de 1994, i, després del pertinent període d'exposició pública, el va aprovar provisionalment el 21 d'octubre de 1994.  
Segon  
El projecte consta de memòria informativa, justificativa i annexos.  
Tercer  
Havent-se sol·licitat un informe a la Gerència de Renfe el 23 de febrer de 1995 i passat el termini legal establit, s'entén emés en sentit favorable.  
Quart  
La Comissió Territorial d'Urbanisme de València, en la sessió del 23 de maig de 1995, va acordar suspendre la tramitació de l'expedient per a estudiar-lo millor en coordinació amb el planejament diferit de l'àmbit A-4 del Parc Central. També es va considerar que la modificació plantejada podria afectar una hipotètica prolongació de la Gran Via de Ramón y Cajal-avinguda d'Ausiàs March.  
El 14 de desembre de 1995, l'Ajuntament de València va enviar un informe, que s'inclogué en l'expedient, en què manifestava que la hipotètica prolongació de la Gran Via ja va ser refusada al seu dia, i era mínima la suposada afectació sobre el futur desenvolupament del planejament diferit, i demanava l'aprovació definitiva d'acord amb la legislació vigent en el moment de la tramitació municipal.  
Cinqué  
La Comissió Territorial d'Urbanisme de València, reunida en la sessió del 31 de gener de 1996, va acordar emetre un informe favorable sobre l'aprovació definitiva del present expedient, si bé condicionada a la concessió d'una pròrroga en el termini per a poder-ho aprovar conformement a la legislació anterior a l'entrada en vigor de la Llei de la Generalitat Valenciana reguladora de l'Activitat Urbanística.  
Sisé  
El 14 de febrer de 1996, una Resolució de la Conselleria d'Obres Públiques, Urbanisme i Transports va concedir una pròrroga del termini previst en la disposició transitòria segona, paràgraf primer, de la Llei reguladora de l'Activitat Urbanística, perquè el present expedient es poguera aprovar definitivament conformement amb les disposicions de la legislació anterior a aquesta llei.  
Fonaments de dret  
Primer  
Respecte del procediment, en aquest cas s'han seguit les prescripcions establides legalment per a les modificacions de plans generals d'aquest tipus, que estan constituïdes pels articles 114, per remissió del 128.1 del Text Refós de la Llei sobre el Règim del Sòl i Ordenació Urbana (aprovat pel RDL 1/1992, de 26 de juny) i els articles del 125 al 130, per remissió del 161.1 del Reglament de Planejament (aprovat pel Reial Decret 2.159/1978, de 23 de juny), normativa que li és aplicable segons la disposició transitòria segona de la Llei 6/1994, de 15 de novembre, de la Generalitat Valenciana reguladora de l'Activitat Urbanística, ja que s'ha tramitat l'expedient d'acord amb les disposicions de la legislació anterior a l'entrada en vigor de la llei. Així mateix, ha sigut concedida una pròrroga en el termini per a l'aprovació definitiva del present expedient conformement a la legislació estatal en vigor en el moment de l'aprovació inicial i provisional. A més, s'han demanat els diferents informes preceptius.  
Segon  
Quant al fons de l'assumpte, la modificació plantejada té com a finalitat assignar set plantes a la part central que dóna enfront de la prolongació del carrer de Bailén, i es deixa la resta, és a dir, el pati d'illa, amb una planta. Es configura així una illa homogènia d'eixamplament. Igualment, es planteja un viari de servei a aquest front d'illa amb un carrer de 12 metres d'amplària, i es redueix en la mateixa proporció l'àmbit de planejament diferit A-4, corresponent al Parc Central.  
Per acabar, i a causa que la modificació tendeix a incrementar el volum edificable residencial, fa un estudi comparatiu de volums deduint un increment de 2.420,28 m2 edificables. Es planteja, en conseqüència, d'acord amb l'article 128 del Text Refós de la Llei del Sòl 1/1992, la previsió de majors espais lliures i es qualifica un sòl dibuixat com a vials entre els carrers de Castán TobeÑas i Nou d'Octubre i amb 954 m2 de superfície com a espai lliure un parc urbà, ampliació del GEL-2, dibuixat en el Pla General d'Ordenació Urbana de València de 28 de desembre de 1988.  
La modificació afecta un sòl vacant situat en l'illa delimitada pels carrers del Dr. Gil y Morte, Doctor Vila Barberá, Gran Via Ramón y Cajal i la prolongació del carrer de Bailén, dins del sòl urbà qualificat d'eixample, per al qual el Pla General d'Ordenació Urbana determina 7 plantes, llevat del tram del qual es tracta, que correspon a la part central de la façana que dóna a la prolongació del carrer de Bailén i el seu fons corresponent sobre el qual es dibuixa una planta.  
Tercer  
No s'aprecien objeccions ni impediments urbanístics legals que entrebanquen l'aprovació definitiva de la present modificació del Pla General d'Ordenació Urbana de València.  
Quart  
El conseller d'Obres Públiques, Urbanisme i Transports és competent per a l'aprovació definitiva del present expedient, en virtut del que estableix l'article 3.2 del Reglament dels òrgans Urbanístics de la Generalitat Valenciana, aprovat pel Decret 137/1990, de 30 de juliol, del Consell de la Generalitat Valenciana.  
Vistos els preceptes legals esmentats i la resta de legislació aplicable, d'acord amb l'informe de la Comissió Territorial d'Urbanisme de València, resolc:  
Aprovar definitivament la modificació al carrer del Dr. Gil y Morte del Pla General d'Ordenació Urbana de València.  
Aquesta resolució entra en vigor el dia que es publique en el Diari Oficial de la Generalitat Valenciana.  
Contra aquesta resolució, que esgota la via administrativa, es podrà interposar un recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua notificació. Per a la interposició del recurs esmentat, caldrà que prèviament el recurrent ho comunique a aquest òrgan. Tot això, de conformitat amb els articles 52.2.f i 58 de la Llei reguladora de la Jurisdicció Contenciosa Administrativa i l'article 1110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. tot això, sense perjudici que es puga presentar qualsevol altre recurs que es considere oportú.  
València, 15 de febrer de 1996.- El conseller d'Obres Públiques, Urbanisme i Transports: Luis Fernando Cartagena Travesedo.